CELEX: 32018R0521
Language: lv
Date: 2018-03-28 00:00:00
Title: Komisijas Īstenošanas regula (ES) 2018/521 (2018. gada 28. marts), ar kuru groza Regulu (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē

3.4.2018   
            
            
               LV
            
            
               Eiropas Savienības Oficiālais Vēstnesis
            
            
               L 87/12
            
         KOMISIJAS ĪSTENOŠANAS REGULA (ES) 2018/521
   (2018. gada 28. marts),
   ar kuru groza Regulu (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. panta c) punktu,
   tā kā:
   
               (1)
            
            
               Komisijas Regula (EK) Nr. 1296/2008 (2) nosaka, ar kādiem noteikumiem kukurūzas un sorgo importam Spānijā un kukurūzas importam Portugālē piemērojamas tarifa kvotas.
            
         
               (2)
            
            
               Saskaņā ar Regulas (EK) Nr. 1296/2008 6. pantu ievedmuitas nodoklim, kas noteikts saskaņā ar Komisijas Regulu (ES) Nr. 642/2010 (3), var piemērot vienotas likmes samazinājumu. Šāds samazinājums ar Komisijas Deleģēto regulu (ES) 2018/94 (4) tika noteikts attiecībā uz tāda sorgo ievedmuitas nodokli, ko importē Spānijā no trešām valstīm. Minētais samazinājums attiecas uz atlikušo sorgo daudzumu, kas Spānijā importējams saskaņā ar 2017. gada 1. janvārī atvērto tarifa kvotu.
            
         
               (3)
            
            
               Lai uz šo daudzumu varētu attiecināt minēto vienotas likmes samazinājumu, tam piemērojami īpaši noteikumi. Konkrētāk, Regulas (EK) Nr. 1296/2008 12. panta 1. punkta a) apakšpunkts nosaka: ja Komisija pieņēmusi vienotas likmes samazinājumu, licenču derīguma termiņam jāatbilst Komisijas Regulas (EK) Nr. 1342/2003 (5) 6. pantā noteiktajam periodam. Tomēr attiecīgais pēdējās normas punkts ir svītrots ar Komisijas Deleģēto regulu (ES) 2016/1237 (6), kas kopā ar Komisijas Īstenošanas regulu (ES) 2016/1239 (7) nosaka Regulā (ES) Nr. 1308/2013 paredzētās lauksaimniecības produktu importa un eksporta licenču sistēmas piemērošanas noteikumus. Tāpēc ir lietderīgi noteikumu par licenču derīguma termiņu Regulas (EK) Nr. 1296/2008 vajadzībām atjaunot. Skaidrības labad minētais noteikums būtu iekļaujams pašā Regulā (EK) Nr. 1296/2008.
            
         
               (4)
            
            
               Tādēļ Regula (EK) Nr. 1296/2008 būtu attiecīgi jāgroza.
            
         
               (5)
            
            
               Juridiskās noteiktības labad būtu skaidri jānorāda, ka noteikums par derīguma termiņu attiecas uz visām licencēm, kas izdotas saskaņā ar Deleģēto regulu (ES) 2018/94. Tādēļ šī regula būtu ar atpakaļejošu spēku jāpiemēro no Deleģētās regulas (ES) 2018/94 spēkā stāšanās dienas.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1296/2008 12. panta 1. punktu aizstāj ar šādu:
   
      “1.   Licenču derīguma termiņš ir:
      
                  a)
               
               
                  gadījumos, kad Komisija pieņēmusi vienotas likmes samazinājumu, – periods no izdošanas dienas līdz brīdim, kad beidzas otrais mēnesis pēc mēneša, kurā iekrīt izdošanas diena;
               
            
                  b)
               
               
                  gadījumos, kad licences izdotas saskaņā ar muitas nodokļa samazināšanas konkursa procedūru, – periods, kas norādīts regulā, ar kuru izsludināts uzaicinājums piedalīties konkursā.”
               
            
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 26. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 28. martā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2008. gada 18. decembra Regula (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (OV L 340, 19.12.2008., 57. lpp.).
   
      (3)  Komisijas 2010. gada 20. jūlija Regula (ES) Nr. 642/2010 par Padomes Regulas (EK) Nr. 1234/2007 piemērošanas noteikumiem attiecībā uz ievedmuitas nodokļiem labības nozarē (OV L 187, 21.7.2010., 5. lpp.).
   
      (4)  Komisijas 2017. gada 16. novembra Deleģētā regula (ES) 2018/94, ar kuru nosaka vienotas likmes samazinājumu ievedmuitas nodoklim par sorgo, kas no trešām valstīm importēts Spānijā (OV L 17, 23.1.2018., 7. lpp.).
   
      (5)  Komisijas 2003. gada 28. jūlija Regula (EK) Nr. 1342/2003 par īpašiem sīki izstrādātiem noteikumiem ievešanas un izvešanas atļauju sistēmas piemērošanai attiecībā uz labību un rīsiem (OV L 189, 29.7.2003., 12. lpp.).
   
      (6)  Komisijas 2016. gada 18. maija Deleģētā regula (ES) 2016/1237, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem importa un eksporta licenču sistēmas piemērošanai un Eiropas Parlamenta un Padomes Regulu (ES) Nr. 1306/2013 papildina attiecībā uz noteikumiem šādu licenču saņemšanai iemaksātā nodrošinājuma atbrīvošanai un atsavināšanai un ar ko groza Komisijas Regulas (EK) Nr. 2535/2001, (EK) Nr. 1342/2003, (EK) Nr. 2336/2003, (EK) Nr. 951/2006, (EK) Nr. 341/2007 un (EK) Nr. 382/2008 un atceļ Komisijas Regulas (EK) Nr. 2390/98, (EK) Nr. 1345/2005, (EK) Nr. 376/2008 un (EK) Nr. 507/2008 (OV L 206, 30.7.2016., 1. lpp.).
   
      (7)  Komisijas 2016. gada 18. maija Īstenošanas regula (ES) 2016/1239, kurā izklāstīti Eiropas Parlamenta un Padomes Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu (OV L 206, 30.7.2016., 44. lpp.).